15-jarige keelaf gesny wat huweliksaanbod weier | Nuus24
15-jarige keelaf gesny wat huweliksaanbod weier
Kunduz, Afganistan – Twee mans is in hegtenis geneem ná hulle 'n 15-jarige Afgaanse meisie keelaf gesny het toe haar familie 'n huweliksaanbod geweier het, het die polisie gesê.Die meise was besig om water van 'n rivier na haar huis te dra toe sy Woensdag vermoor is, het Sayed Sarwar Hussaini, 'n polisiewoordvoerder, gesê."Die twee mans het haar aangeval en haar keelaf gesny met 'n mes. Hulle is in hegtenis geneem en is tans in aanhouding," het Hussaini gesê.Hy het bygevoeg dat een van die verdagtes die meisie gevra het om te trou, maar dat haar familie geweier het.Volgens die Brits-gebaseerde organisasie Oxfam word meer as 87% van Afgaanse vroue deur fisieke, seksuele of sielkundige geweld of gedwonge huwelike geraak.– Volg Nuus24 op Twitter - AFP